La tasca científica, tècnica i cultural i de difusió dels diferents camps del saber que desenvolupen les acadèmies, s'emmarca en les accions de foment de la cultura i la investigació científica i tècnica que els poders públics han de promoure d'acord amb l'article 44 de la Constitució espanyola.
Així, d'acord amb l'article 114 de l'Estatut d'autonomia de Catalunya, correspon a la Generalitat l'exercici de l'activitat de foment.
Per això, amb la finalitat de promoure el desenvolupament de les activitats de les acadèmies, els pressupostos de la Generalitat consignen anualment una quantitat destinada a col·laborar econòmicament en la realització de les actuacions adreçades al compliment de les finalitats pròpies d'aquestes entitats.
No en va contribueixen al creixement i al progrés científic del país a través de la investigació.
La inversió pública en el progrés, a través de les accions de foment, s'ha de cenyir al context econòmic de cada moment, de manera que les consignacions pressupostàries s'ajustin a allò que és raonable en una conjuntura d'austeritat.
De conformitat amb el que disposa el Decret 194/2013, de 9 de juliol, de reestructuració del Departament de Justícia, pel qual les acadèmies es relacionen administrativament amb el Departament de Justícia;
D'acord amb el que disposen el Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya; la Llei 38/2003, de 17 de novembre, general de subvencions; la Llei 30/1992, de 26 de novembre, de règim jurídic de les administracions públiques i del procediment administratiu comú, i la Llei 26/2010, del 3 d'agost, de règim jurídic i de procediment de les administracions públiques de Catalunya;
Atenent tot el que s'ha exposat, en l'exercici de les competències que estableixen l'article 10 de la Llei general de subvencions i l'article 13 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, i amb els informes favorables de la Intervenció i l'Advocacia de la Generalitat,
Obrir la convocatòria pública per a la concessió de subvencions, en règim de concurrència competitiva, adreçades a finançar despeses de funcionament i de desenvolupament de les activitats realitzades durant l'any 2015 per les acadèmies amb seu central a Catalunya.
Aprovar les bases que han de regir aquest concurs i que es publiquen a l'annex d'aquesta Ordre.
La dotació pressupostària prevista és de 100.000 euros, amb càrrec a la partida D/482003200/2140/0000 del pressupost del Departament de Justícia de la Generalitat de Catalunya per al 2015.
-4 Termini i lloc de presentació de sol·licituds
Les sol·licituds s'han de presentar als registres del Departament de Justícia (c.
Pau Claris, 81, 08010 Barcelona); dels serveis territorials del Departament de Justícia a Girona (pl. Pompeu Fabra, 1, 17002 Girona), Lleida (c.
Sant Antoni M. Claret, 17, 43002 Tarragona) i les Terres de l'Ebre (c. de Santa Anna, 3-5 2. planta, 43500 Tortosa) o a qualsevol altra oficina o registre previst per l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
-5 La resolució i notificació de la concessió de les subvencions s'han d'efectuar en el termini màxim de sis mesos a comptar de la data de finalització del termini per a la presentació de sol·licituds.
La resolució es notificarà de manera individualitzada als interessats i es publicarà posteriorment al DOGC.
-6 Aquesta convocatòria està sotmesa a la condició suspensiva de l'existència de crèdit adequat i suficient en el pressupost del Departament de Justícia en el moment de la resolució de la concessió.
Contra aquesta Ordre i les bases del seu annex, que exhaureixen la via administrativa, les persones interessades poden interposar recurs potestatiu de reposició davant el conseller de Justícia, en el termini d'un mes a comptar de l'endemà de la seva publicació al DOGC, en els termes que estableixen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, i 77 de la Llei 26/2010, del 3 d'agost, de règim jurídic i de procediment de les administracions públiques de Catalunya, o bé, directament, recurs contenciós administratiu davant la Sala Contenciosa Administrativa del Tribunal Superior de Justícia de Catalunya en el termini de dos mesos a comptar, igualment, de l'endemà de la seva publicació al DOGC, de conformitat amb els articles 14, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, o qualsevol altre recurs que considerin procedent.
-1 Objecte i període en què s'ha d'executar l'activitat
L'objecte d'aquesta convocatòria és finançar despeses derivades del funcionament i desenvolupament d'activitats inherents a la tasca d'impuls a la investigació, l'estudi de les diferents branques del saber, la difusió de les ciències, les lletres i les arts realitzades durant l'any 2015.
-2 Entitats destinatàries de les subvencions
Les acadèmies amb seu central a Catalunya que tinguin com a finalitat principal la investigació en el camp de qualsevol ciència o art.
-3 Requisits de les entitats beneficiàries
3.1 Estar inscrites al Registre d'acadèmies del Departament de Justícia de la Generalitat de Catalunya.
3.2 Estar al corrent de les seves obligacions tributàries amb l'Estat i amb la Generalitat de Catalunya i de les seves obligacions amb la Seguretat Social.
Aquest requisit s'acredita mitjançant la subscripció del document de declaració responsable que consta en el formulari de sol·licitud de la subvenció.
La presentació de la sol·licitud de la subvenció implica l'autorització a l'Administració de la Generalitat per a la funció de comprovació d'ofici de les dades corresponents.
3.3 Complir la normativa sobre propietat intel·lectual.
Aquestes subvencions són compatibles amb altres ajuts, subvencions o premis per a la mateixa activitat, procedents de qualsevol de les administracions o entitats públiques o privades, estatals o internacionals, sempre que l'import de les subvencions no superi, aïlladament o conjuntament, el cost de l'activitat subvencionada.
La dotació pressupostària prevista per aquesta Ordre és de 100.000 euros, amb càrrec a la partida D/482003200/2140/0000 del pressupost del Departament de Justícia de la Generalitat de Catalunya per al 2015.
Es concediran fins a un màxim de dotze subvencions de forma proporcional a les puntuacions obtingudes.
La diferència dels imports concedits per a cada acadèmia fins al límit de 100.000 euros pot acréixer els imports a atorgar a altres acadèmies, de forma proporcional a les puntuacions obtingudes, fins a exhaurir la quantitat màxima total de 100.000 euros.
5.1 Les despeses que poden ser objecte de subvenció són les que s'enumeren a continuació:
a) Realització d'activitats científiques i culturals (programes d'investigació, cursos, seminaris, conferències, concerts, exposicions, congressos, etc.) que desenvolupin la tasca d'investigació, transmissió i difusió del coneixement.
b) Despeses corrents per al funcionament de les entitats, incloent-hi arrendaments; despeses en reparacions, manteniment i conservació dels edificis en què estiguin ubicades; adquisició de material i subministraments, etc. Com a costos indirectes, el beneficiari de l'activitat exclusivament pot imputar-hi la part que raonablement correspongui d'acord amb els principis i normes de comptabilitat generalment admesos i, en tot cas, en la mesura que aquests costos corresponguin al període en què efectivament es desenvolupa l'activitat.
La imputació màxima de despeses per aquest concepte és del 20 % del pressupost subvencionable.
c) Cost del personal destinat a l'execució de treballs relacionats amb l'activitat pròpia de l'acadèmia o institució, incloent-hi els costos de Seguretat Social i cobertura sanitària.
d) Cost de l'edició de publicacions en qualsevol suport (fullets, impresos, etc.), per a la difusió de la investigació i dels estudis realitzats.
e) Dietes meritades pels acadèmics per assistència a les diferents sessions, subjectes als límits i les condicions establertes en la normativa que regula les indemnitzacions per raó del servei en l'àmbit de la Generalitat de Catalunya.
f) Realització, millora i manteniment de la pàgina web de la institució, inclosa la digitalització dels seus fons bibliogràfics i documentals, de manera que s'hi faciliti l'accés als professors i investigadors.
5.2 Dins els conceptes assenyalats en l'anterior apartat 5.1, es consideren despeses subvencionables aquelles que responen de manera indubtable a la naturalesa de l'activitat subvencionada, resulten estrictament necessàries i es realitzen dins l'exercici 2015.
En cap cas el cost d'adquisició de les despeses subvencionables pot ser superior al valor de mercat, ni excedir el que es considera raonable en un entorn d'austeritat.
Igualment, es considera despesa realitzada la que ha estat efectivament pagada amb anterioritat a la finalització del període de justificació previst a la base 15 de la present convocatòria.
5.3 Les despeses subvencionables no inclouen l'adquisició de material de caràcter inventariable, com els ordinadors, les fotocopiadores, els aparells de fax, el mobiliari, els fons de biblioteca o altres d'anàlegs.
El full de sol·licitud per acollir-se a aquesta convocatòria de subvencions, degudament emplenat, està a disposició de les persones físiques i jurídiques interessades a https://seu.gencat.cat i a les adreces esmentades en el punt 4 de l'Ordre de convocatòria.
-7 Documentació que cal presentar amb la sol·licitud
7.1 Una memòria tècnica i economicofinancera on es descriguin i es defineixin els projectes o les activitats per als quals se sol·licita la subvenció; s'hi ha de detallar el pressupost previst per a cadascun dels conceptes, així com qualsevol altra informació que pugui ser rellevant per a la avaluació correcta de la sol·licitud.
El pressupost ha de comprendre la totalitat dels costos dels projectes o les activitats, amb independència que aquests costos siguin superiors a l'import de la subvenció sol·licitada.
L'ordre de descripció i quantificació dels projectes és la que s'estableix a la base setena.
7.2 El detall de les fonts de finançament de les activitats.
7.3 La justificació de l'interès i la conveniència de les actuacions, conforme al que disposa la base cinquena de la present convocatòria.
7.4 El lloc i les dates de realització de les activitats per a les quals es demana la subvenció.
7.5 Quan les activitats ho requereixin, caldrà determinar el perfil acadèmic de la persona o persones que dirigeixin els treballs, redactin els textos, facin els cursos o presentin les ponències.
7.6 Una memòria d'activitats de l'acadèmia corresponent a l'exercici precedent, amb l'acreditació de la seva aprovació per part de l'òrgan de govern de l'acadèmia.
7.7 Els comptes anuals formulats i aprovats de l'exercici precedent.
7.8 L'import de les retribucions anuals dels membres de la junta de govern i, si escau, dels administradors de l'acadèmia.
7.9 La declaració responsable d'estar al corrent en el compliment de les obligacions tributàries amb la Generalitat de Catalunya i amb l'Administració general de l'Estat, i de les obligacions davant la Seguretat Social.
7.10 La declaració responsable de no trobar-se en cap de les circumstàncies previstes a l'article 13 de la Llei 38/2003, de 17 de novembre, general de subvencions.
7.11 La declaració responsable del compliment dels requisits establerts pels articles 32.1, 32.3 i 36.4 de la Llei 1/1998, de 7 de gener, de política lingüística.
7.12 La declaració responsable del compliment de la normativa sobre propietat intel·lectual.
7.13 Si escau, les entitats amb cinquanta treballadors o més han d'adjuntar una declaració expressa segons la qual, en compliment del que preveu l'article 42 del Reial decret legislatiu 1/2013, de 29 de novembre, pel qual s'aprova el text refós de la Llei general de drets de les persones amb discapacitat i de la seva inclusió social, donen ocupació almenys a un 2 % de treballadors amb disminució sobre el nombre total de treballadors, o una declaració conforme s'apliquen les mesures establertes i regulades pel Reial decret 364/2005, de 8 d'abril, i, en l'àmbit competencial de la Generalitat de Catalunya, el Decret 322/2011, de 19 d'abril.
7.14 Un certificat del secretari de l'entitat de la relació de subvencions rebudes durant l'any 2014 de l'Administració de la Generalitat de Catalunya, de l'Administració de l'Estat o de l'Administració local.
La inexactitud, la falsedat o l'omissió de caràcter essencial en qualsevol dada o document que acompanyi la sol·licitud de subvenció deixen sense efecte aquest tràmit, des del moment en què es coneguin i amb l'audiència prèvia de la persona interessada, i, en conseqüència, comporten inadmissió de la sol·licitud de subvenció, sens perjudici que puguin ser causa de revocació de la subvenció, si es coneixen amb posterioritat a la concessió.
-8 Termini de presentació de sol·licituds
9.1 Les despeses que poden ser objecte de subvenció determinades en la base cinquena de la present convocatòria es valoren segons els criteris següents:
a) Realització d'activitats científiques i culturals (programes d'investigació, cursos, seminaris, conferències, concerts, exposicions, congressos, etc.) que desenvolupin la tasca d'investigació, transmissió i difusió del coneixement, fins a deu punts.
b) Activitats de difusió de la investigació científica i l'activitat acadèmica, fins a deu punts.
c) Realització, millora i manteniment de la pàgina web de la institució, inclosa la digitalització dels fons bibliogràfics i documentals d'aquesta, de manera que s'hi faciliti l'accés als professors i investigadors, fins a deu punts.
9.2 L'avaluació i la selecció de les sol·licituds s'efectua d'acord amb els principis d'objectivitat, independència i qualitat de les propostes presentades.
Per determinar la quantia individual de la subvenció concedida a cada beneficiari, es valoren les sol·licituds i els pressupostos presentats per les entitats interessades, en relació amb les despeses subvencionables recollides en l'apartat 5.1 anterior i dins de la puntuació màxima prevista en cada cas.
La puntuació individual s'assigna tenint en compte els següents elements, cadascun dels quals suposa un sostre de la dita puntuació:
a) El contingut de les activitats proposades, la seva difusió i els seus destinataris.
b) La trajectòria de l'entitat i la repercussió social de les seves activitats.
c) La contribució a la presència del Departament dins el seu àmbit d'actuació en matèries relacionades amb el dret.
9.3 En vista de la puntuació assignada en aplicació de l'apartat anterior, la quantia individual de la subvenció es determina d'acord amb la proporcionalitat entre els projectes presentats i la puntuació obtinguda per cada concepte, dins de les disponibilitats pressupostàries.
El procediment de concessió d'aquestes subvencions es tramita d'acord amb el règim de concurrència competitiva.
10.1 Òrgans competents per a la tramitació i la resolució:
a) L'òrgan instructor del procediment és la Direcció General de Dret i d'Entitats Jurídiques.
b) Les sol·licituds presentades són avaluades i seleccionades per una comissió formada pel director de Dret i d'Entitats Jurídiques, com a president; dos responsables de la Direcció General de Dret i d'Entitats Jurídiques, un dels quals actua com a secretari, i un responsable de la Direcció de Serveis.
Els membres de la comissió estan sotmesos a les causes d'abstenció i recusació que estableixen els articles 28 i 29 de la Llei 30/1992, de 26 de novembre, de règim jurídic de les administracions públiques i del procediment administratiu comú.
10.2 La comissió estudia i valora les despeses subvencionables d'acord amb els criteris de valoració establerts a la base novena i ordena les sol·licituds segons la puntuació obtinguda.
A la vista de l'informe de valoració, l'òrgan instructor formula la proposta de resolució provisional de concessió de les subvencions, d'acord, si escau, amb l'informe de la comissió de valoració i d'acord amb el que estableix la base 11.
10.3 Posteriorment, l'òrgan instructor formula la proposta definitiva de concessió de les subvencions, en vista, en tot cas, de la proposta de resolució provisional, de la documentació addicional presentada pels beneficiaris proposats i de les comprovacions d'ofici que corresponguin, i l'eleva al secretari general del Departament de Justícia.
L'òrgan competent per resoldre la convocatòria és el conseller del Departament de Justícia, si bé la competència l'exerceix per delegació el secretari general del mateix Departament, d'acord amb la Resolució JUS/498/2013, de 8 de març, de delegació de competències del conseller de Justícia en diferents òrgans del Departament.
10.4 L'atorgament d'aquestes subvencions està supeditat a la possibilitat de reducció parcial o total de la subvenció, abans que no es dicti la resolució definitiva de concessió, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
-11 Proposta de resolució provisional, reformulació i presentació de documentació
11.1 La notificació de la resolució provisional de concessió de les subvencions es notificarà a les persones interessades.
11.2 La proposta de resolució provisional contindrà la llista de sol·licitants proposats per ser beneficiaris de les subvencions.
11.3 Les persones proposades com a beneficiàries de les subvencions han de presentar la documentació que els sigui requerida, dins el termini de 10 dies hàbils a comptar de l'endemà de la recepció de la notificació de la proposta provisional de concessió.
Dins del mateix termini les persones sol·licitants poden presentar al·legacions que es tindran en compte en el moment d'emetre resolució.
La proposta de resolució provisional de concessió de les subvencions s'entendrà acceptada tàcitament en el supòsit que les acadèmies proposades com a beneficiàries no presentin cap al·legació en el termini de 10 dies hàbils.
12.1 L'incompliment dels requisits no esmenables o del termini de presentació de sol·licituds que estableixen les bases d'aquesta convocatòria comporta la inadmissió de la sol·licitud.
12.2 Comporta el desistiment de la sol·licitud la manca de presentació de qualsevol dels documents que preveu la base 7 o la manca d'esmena dels requisits esmenables dins el termini de 10 dies hàbils i amb requeriment previ.
12.3 Prèviament a la concessió de les subvencions, l'òrgan instructor resol la inadmissió o el desistiment de les sol·licituds i notifica la resolució d'inadmissió o de desistiment a les persones interessades.
12.4 Qualsevol persona sol·licitant pot desistir per escrit de la seva sol·licitud de subvenció, abans de la concessió, i l'òrgan instructor l'ha d'acceptar.
La resolució i notificació de la concessió de les subvencions s'han d'efectuar en el termini màxim de sis mesos a comptar de la data de finalització del termini per a la presentació de sol·licituds.
La resolució s'ha de notificar de manera individualitzada als interessats i s'ha de publicar posteriorment al DOGC.
Contra la resolució de concessió o denegació de les subvencions, que exhaureix la via administrativa, les persones o entitats interessades poden interposar recurs potestatiu de reposició davant el conseller de Justícia, en el termini d'un mes a comptar de l'endemà de la seva publicació al DOGC, en els termes que estableixen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, i 77 de la Llei 26/2010, del 3 d'agost, de règim jurídic i de procediment de les administracions públiques de Catalunya, o bé, directament, recurs contenciós administratiu davant la Sala Contenciosa Administrativa del Tribunal Superior de Justícia de Catalunya en el termini de dos mesos a comptar, igualment, de l'endemà de la seva publicació al DOGC, de conformitat amb els articles 14, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, o qualsevol altre recurs que considerin procedent.
Ateses les característiques específiques de les entitats que poden concórrer a aquesta convocatòria, un cop s'ha concedit la subvenció, es poden atorgar bestretes fins a la totalitat de la subvenció.
La tramitació d'aquest pagament s'inicia en el moment de la seva concessió.
Per al pagament d'aquesta bestreta no s'exigeix la prestació de garantia, ateses la naturalesa jurídica i les activitats de les entitats beneficiàries, d'acord amb l'article 98.1 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
Abans del dia 31 de gener de 2016, les acadèmies beneficiàries han de presentar la documentació justificativa conforme al que disposen l'article 30 de la Llei general de subvencions, desenvolupat pel capítol II del títol II del seu Reglament, i l'Ordre d'1 d'octubre de 1997 sobre tramitació, justificació i control d'ajuts i subvencions i l'Acord de Govern de 22 de juliol on s'aprova la instrucció per a la unificació de criteris en la gestió general de les subvencions tramitades per la Generalitat de Catalunya i pels ens que conformen el seu sector públic.
En particular, han d'aportar els documents següents:
a) Els justificants originals de les despeses destinades al desenvolupament total de les activitats objecte de subvenció, amb identificació del creditor i el document, l'import, la data d'emissió i la data de pagament.
Aquests justificants s'han d'ajustar al pressupost inicialment presentat.
Quan l'import demanat és inferior al cost del projecte, cal justificar el cost total de l'activitat.
Quan les característiques de l'activitat requereixen la utilització de mitjans i recursos propis del beneficiari, la justificació ha de contenir una memòria i liquidació dels costos, així com els comprovants de nòmines, butlletins de cotització a la Seguretat Social, contractes, factures i rebuts que acrediten els costos propis que s'imputen a l'activitat objecte de la subvenció.
b) Una relació numerada, ordenada i sumada de tots els justificants de l'activitat subvencionada als quals es fa referència en l'apartat anterior, agrupats en funció del concepte pressupostari presentat en el moment de la sol·licitud i el tant per cent d'imputació de la despesa en relació amb l'activitat subvencionada.
c) Una memòria descriptiva de l'activitat subvencionada, degudament signada pel president de l'acadèmia.
d) Un certificat on consti la liquidació detallada del pressupost total de l'activitat desenvolupada degudament validat pel responsable de l'entitat.
e) La comunicació de l'obtenció d'altres ajuts o subvencions que financin l'activitat objecte de la subvenció, procedents de qualsevol administració o entitat pública o privada, nacional o internacional.
f) En el cas de les activitats a què fa referència la base 5.1. a ) de la present convocatòria, s'ha d'aportar, a més, el programa de l'activitat.
g) En el cas de les despeses previstes a la base 5.1. d ) de la present convocatòria, s'ha d'aportar, a més, un exemplar de la publicació, fullet o propaganda.
-16 Altres obligacions dels beneficiaris de la subvenció
a) Acreditar que s'ha fet constar el patrocini de la Generalitat de Catalunya en l'activitat objecte de la subvenció.
b) Facilitar tota la informació que els sigui requerida pel Departament de Justícia, la Intervenció de la Generalitat, la Sindicatura de Comptes o altres òrgans competents de conformitat amb les normes legals vigents.
c) Estar al corrent, si escau, del compliment de les obligacions que estableix la legislació laboral i social i, quan calgui, de les que imposa la normativa sobre drets i llibertats dels estrangers a l'Estat.
d) El compliment de les regles establertes pels apartats c ) i d ) de l'article 90 bis del text refós de la Llei de finances públiques.
El Departament de Justícia té la facultat de revisar les subvencions concedides i modificar la resolució de concessió en el cas d'alteració de les condicions que s'han tingut en compte per a la concessió de la subvenció o de l'obtenció concurrent d'altres ajuts.
La despesa mínima, realitzada i justificada de l'activitat subvencionada exigible per poder considerar acomplert l'objecte i la finalitat de la subvenció serà el 85 % del cost inicialment pressupostat i comportarà la reducció, en la mateixa proporció de la quantitat de la subvenció atorgada.
Altrament, l'incompliment d'aquesta despesa mínima establerta comportarà la revocació de la subvenció atorgada.
En el cas que es produeixi un excés de finançament respecte al cost de l'activitat subvencionada, l'entitat beneficiària ha de reintegrar al Departament de Justícia l'import corresponent.
No obstant això, quan és l'Administració qui adverteix l'excés de finançament, ha d'exigir a l'entitat el reintegrament per l'import total que excedeix fins al límit de la subvenció atorgada.
Són causes de revocació total o parcial de la subvenció les que preveu l'article 37 de la Llei 38/2003, de 17 de novembre, així com les que preveuen els articles 99 i 100 del Decret legislatiu 3/2002, de 24 de desembre, modificat per la Llei 26/2009, de 23 de desembre, en tot allò que no contradiu els preceptes de la Llei 38/2003, de 17 de novembre.
La revocació total o parcial de la subvenció comporta, si escau, el reintegrament de les quantitats corresponents, incrementades amb l'interès de demora aplicable.
En cas d'incompliment de les obligacions previstes en les bases reguladores d'aquesta convocatòria, s'aplicarà el règim sancionador previst a la Llei 38/2003, de 17 de novembre, general de subvencions, i al text refós de la Llei de finances públiques de Catalunya aprovat pel Decret legislatiu 3/2002, de 24 de desembre, si aquest incompliment és constitutiu d'infracció d'acord amb la legislació esmentada, amb independència del reintegrament total o parcial de la subvenció.
L'Acord de Govern GOV/110/2014, de 22 de juliol, pel qual s'aprova el model tipus de bases reguladores dels procediments per a la concessió de subvencions, en règim de concurrència competitiva, tramitats per l'Administració de la Generalitat i el seu sector públic, i Acord de Govern de 22 de juliol pel qual s'aprova la instrucció per a la unificació de criteris en la gestió general de les subvencions tramitades per l'Administració de la Generalitat i pels ens que conformen el seu sector públic;
El que disposi la Llei de pressupostos de la Generalitat de Catalunya que sigui aplicable a l'exercici pressupostari corresponent.
I la resta de normativa legal, en allò que escaigui.